**Andrea Barrett** (født 16. november 1954 i Boston, Massachusetts, USA) er en amerikansk romanforfatter og novellist. Samlingen *Ship Fever* vant USAs National Book Award for Fiction i 1996. Hun ble tildelt MacArthur Fellowship i 2001, og boken *Servants of the Map* var en av finalistene til Pulitzerprisen for skjønnlitteratur i 2003.

Tidlig liv og utdannelse
------------------------

Barrett ble født i Boston, Massachusetts. Hun tok hovedgradeksamen (Bachelor of Arts) i biologi fra Union College og deltok en kort stund på et studium for doktorgraden i zoologi.

Karriere
--------

Barrett begynte for alvor å skrive skjønnlitteratur mens hun var i tredveårene, men var relativ ukjent inntil utgivelsen av *Ship Fever*, en samling av noveller som vant National Book Award i 1996.

Barrett er spesielt kjent som forfatter for fiksjon som foregår tilbake i tid i en riktig historisk ramme. Hennes verk reflektere hennes livslange interesse for vitenskap og kvinner innen vitenskapen. Mange av karakterene hennes er forskere, ofte biologer fra 1800-tallet.

Barrett underviser ved Williams College i Massachusetts og ved Warren Wilson College MFA Program for Writers i Nord-Carolina. Hun er medlem av Center for Scholars and Writers ved New York Public Library. Barrett bor i North Adams, Massachusetts.

Som i verkene til William Faulkner, har noen av hennes figurer dukket opp i mer enn én historie eller roman. I appendikset til romanen, *The Air We Breathe* (2007), har Barrett lagt ved et slektstre, noe som klargjør karakterenes relasjoner helt fra begynnelsen i *Ship Fever*. Selv om hver roman og historie er selvstendig, gir det leserens forståelse en ekstra dimensjon når en er kjent med historien til karakterene.

Hennes bøker er ikke oversatt til norsk.

Bibliografi
-----------

* (1988) *Lucid Stars* (roman)
* (1989) *Secret Harmonies* (roman)
* (1991) *The Middle Kingdom* (roman)
* (1993) *The Forms of Water* (roman)
* (1996) *Ship Fever* (collection of short stories) — winner of the National Book Award
* (1998) *The Voyage of the Narwhal* (roman)
* (2002) *Servants of the Map* (samling noveller) — finalist for Pulitzerpris
* (2007) *The Air We Breathe* (roman)

Referanser
----------

1. ↑   Freebase-data fra Google[Hentet fra Wikidata]
2. 1 2 3   www.theparisreview.org[Hentet fra Wikidata]
3. ↑   www.gf.org, besøkt 21. desember 2020[Hentet fra Wikidata]
4. 1 2  «Union Notable - Andrea Barrett». Union College. 2010. Arkivert fra originalen 28. mai 2010. Besøkt 24. mai 2010.
5. 1 2 3  
"National Book Awards – 1996". National Book Foundation. Lest 27. mars 2012.   
(Med essay av Julia Glass fra bloggen til prisens 60 årsjubileum.)
6. 1 2  
"Fiction". *Past winners & finalists by category*. The Pulitzer Prizes. Lest 27. mars 2012.

Eksterne lenker
---------------

* Elizabeth Gaffney (vinteren 2003). «Andrea Barrett, The Art of Fiction No. 180». *Paris Review*.
* Audio recording of Andrea Barrett reading from *Ship Fever*, 2009 Key West Literary Seminar
* "Andrea Barrett, Author of 'Servants of the Map' talks with Robert Birnbaum", Interview, *Identity Theory* (2002)
* Peter Kurth interview, "Andrea Barett", *Salon* (1998)
* A sample manuscript page, *The Paris Review* (2003)

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NDL **·** NKC **·** CiNii
 |

Portaler: Litteratur | USA